Tamil Nadu

Tamil Nadu (tamil: தமிழ் நாடு - tamiḻ nāṭu - [ˈtʌmiʐˌnaːɖɯ], „Bro Damil“) zo ur stad eus su India, dezhi 130 266 km² a c’horread ha 64 445 183 a annezidi (d’ar 1añ a viz Genver 2006). Chennai eo ar gêr-benn (anvet Madras gwechall). Savet e voe stad Tamil Nadu e 1956, o’n em ziazezañ war harzoù ar yezh tamil, unan eus yezhoù bras India, dezhi ul lennegezh daou vil bloaz. Graet e voe "Stad Madras" anezhi da gentañ. E miz Genver 1969 e voe roet dezhi an anv zo ganti bremañ, Tamil Nadu, a dalvez kement ha "bro an Damiled", "bro Damil" hag a ziskouez mat dibarder he fobl. Tamiled zo ivez en enezenn er gevred, stad Sri Lanka.